UPDATE Unul dintre avocaţii apărării a declarat că acest caz nu este o urgenţă şi că poate fi amânat până la sfârşitul vacanţei judecătoreşti, însă magistratul a respins această variantă.

La ieşirea din sediul Curţii de Apel, Dan Voiculescu a declarat: E bine, e foarte bine aşa. Noii judecători sunt buni”.

Mai mult, el a precizat că la următorul termen fiicele sale nu vor veni, ci vor fi reprezentate de avocaţi.

Gheorghiţă Mateuţ, apărătorul lui Dan Voiculescu, a declarat că, în cazul în care la următorul termen vor fi audiaţi inculpaţii, clientul său va da declaraţii.

UPDATE Magistraţii au stabilit un nou termen, respectiv 7 iulie, când vor fi audiaţi inculpaţii care vor să dea declaraţii, iar avocaţii vor pune concluziile.

UPDATE Magistraţii au decis ca la termenul viitor să fie audiate fiicele lui Dan Voiculescu, Camelia şi Mirela.

UPDATE O nouă cerere de recuzare a fost formulată de un avocat al apărării pe motiv ca instanţa a extins sechestrul pentru că „a luat de bun ce a spus DNA în rechizitoriu”, i nvocând imparţialitatea pentru că deja şi-au spus punctul de vedere privind prejudiciul în cauză. Această cerere este susţinută de mai mulţi avocaţi.

De asemenea, un al avocat a precizat că este încălcată prezumţia de nevinovăţie şi dreptul la apărare pentru că nu a fost pusă în discuţie instituirea sechestrului.

Magistraţii au decis să respingă cererea de recuzare.

UPDATE Instanţa a respins excepţia de trimitere a dosarului la judecătorul de cameră preliminară.

De asemenea, magistraţii au respins şi excepţia privind anularea hot de guvern prin care a fost privatizat a Institutului de Cercetări Alimentare.

Mai mult, judecătorii au stabilit să pună sechestru asigurător pe terenul din strada Gârlei din Sectorul 1, deţinut de Voiculescu, p recum şi pe 5.634 de acţiuni la Grivco şi una dintre societăţile lui Voiculescu, în valoare de 2.355.300 de lei.

De asemenea, Curtea a stabilit să pună sub sechestru 9.974.861 de acţiuni la Compania de Cercetări Aplicative şi Investiţii în valoare de 2.984.538,3 de lei, donate de către Voiculescu către fiica sa, Camelia.

Mai mult, s-a dispus punerea sub sechestru a 9.947 de acţiuni la Institutul de Cercetări Aplicative în valoare de aproape 3 milioane de lei din capitalul social al acestei societăţi, donate de Voiculescu Mirelei Voiculescu.

UPDATE Judecătorii au anunţat că nu vor mai lua în discuţie cele trei excepţii formulate de avocaţi ai apărării, deoarece ele au fost deja discutate.



Avocaţii au cerut amânarea cauzei până când la dosar se va depune hotărârea colegiului de conducere privind modul în care a fost repartizat dosarul la acest complet de judecată. Instanţa însă a respins această solicitare arătând că apărătorii se pot adresa biroului de presă pentru lămuriri.

Unul dintre avocaţii apărării a cerut recuzarea completului de judecată, invocând modul în care judecătorii au soluţionat cererea înaintată de un alt apărător privind modul în care a fost desemnat completul.



UPDATE Magistraţii Camelia Bogdan şi Mihai Alexandru nu au terminat de judecat dosarele pe care le aveau astăzi pe rol, astfel că dosarul lui Voiculescu va începe mai târziu, nefiind anunţată încă o oră.





UPDATE Procesul lui Dan Voiculescu va fi reluat la 12:30.

La sosirea la Curtea de Apel, Dan Voiculescu a declarat că are încredere în judecători: „Am citit CV-ul doamnei judecător Camelia Bogdan şi am văzut că e specializată în spălarea banilor, adică exact infracţiunea de care sunt acuzat. Am încredere în competenţa sa”.